Чоң-Алай району
Чоң-Алай району — Кыргызстандын Ош облусундагы район. Административдик борбору —  Дароот-Коргон айылы.

Чоң-Алай району Ош облусунун административдик аймагында район болуп 1992-жылы кайрадан түзүлгөн. Түндүк-батышынан Кыргызстандын Баткен облусунун тоо кыркалары, чыгышынан Алай тоо кыркалары, түштүк-батышынан Тажикстандын Тоолуу Бадахшан автономиялуу облусу, Жерге-Тал району менен чектешет.

Аянты 4860 км2  (Ош облусунун 16,6% ээлейт).Деңиз деңгээлинен 3000 м бийиктикте жайгашкан.  

Эң бийик жери — Чоң-Алай тоо кыркаларындагы Ленин чокусу (7134 м бийик).  

Райондун экономикасынын негизин мал чарбасы түзөт.

Климат 
Климаты — чукул континенттик, кышы суук болот. Январдын орточо температурасы -15 -20 °C, июль айындагы орточо ысыктыгы  — +19 +30 °C.

Калк 
Райондун калкынын көпчүлүк бөлүгүн кыргыздар түзөт, алар жалпы калктын 99%ын түзөт.   

2021-жылдагы каттоо боюнча райондо 34636 адам жашайт, эркектер 17650 аялдар 16986

Административдик-аймактын бөлүнүшү 
Райондун 23 айылын камтыган 3 айыл аймагы бар:
 Жекенди айыл аймагы: Карамык (борбору), Жекенди, Кара-Тейит, Шибээ, Чулук;
 Кашка-Суу айыл аймагы: Кашка-Суу (борбору), Ачык-Суу, Кабык, Кара-Кабак, Бурган-Суу, Жайылма, Кичи-Жайылма;
 Чоң-Алай айыл аймагы: Дароот-Коргон (борбору), Жар-Башы, Жаш-Тилек, Жаман-Жар, Кочкорчу, Кулчу, Кызыл-Туу, Сары-Булак, Чак, Кызыл-Эшме, Кара-Шыбак.

Булактар 

Кыргызстандын райондору
Ош облусу
Чоң-Алай району
Кыргызстан
Борбордук Азия
Жекенди айыл аймагы
Айылдар